Begrebet spiller en vigtig rolle i [[skat]]tepolitikken. I et indkomstskattesystem bør den gevinst, en boligejer har som følge af den ovennævnte besparelse, nemlig regnes som en del af boligejerens [[indkomst]] (en såkaldt imputeret indkomst, dvs. en indkomst, der ikke udtrykkeligt kommer til udbetaling på noget tidspunkt, men alligevel forhøjer boligejerens reelle forbrugsmuligheder på samme måde som f.eks. [[løn]]indkomst og [[rente]]indtægter).<ref>Rosen, H.F. og T. Gayer (2014): Public Finance, Tenth Edition (Global Edition). S. 424. McGraw-Hill Education.</ref> I modsat fald vil skattesystemet favorisere boligejere i forhold til lejere. Samtidig vil man diskriminere andre former for [[opsparing]], hvis man beskatter [[kapitalindkomst]]er som renteindtægter og [[aktieudbytte]], men ikke lejeværdien af ejerboliger.<ref>{{Cite web |url=http://web.econ.ku.dk/eprn_epru/Workings_Papers/WP-2015-03.pdf |title=Sørensen,P. B. og J. Vastrup (2015): Boligbeskatningens teorigrundlag. EPRU Working Paper Series 2015-03. Arbejdspapir, Københavns Universitet. |access-date=26. juni 2015 |archive-date=28. juni 2015 |archive-url=https://web.archive.org/web/20150628215602/http://web.econ.ku.dk/eprn_epru/Workings_Papers/WP-2015-03.pdf |url-status=dead }}</ref> Lejeværdien udgør nemlig (sammen med en eventuel [[kapitalgevinst]] ved salg af boligen) boligejerens [[afkast]] af den opsparing, vedkommende har foretaget i huset, på samme måde som renteindtægter udgør afkastet af opsparing på bankkonti og i [[obligation]]er, og aktieindkomst udgør afkastet af opsparing i aktier. Skatteminister [[Anders Fogh Rasmussen]] formulerede det i 1987 på følgende måde: "En indkomst skal beskattes, hvad enten den fremtræder i pengeform eller som naturalydelse. Hvad enten en lejeindtægt fremkommer ved udlejning af en bolig til andre eller ved at stille den til rådighed for én selv, skal den ligefuldt beskattes".<ref>[http://www.b.dk/kommentarer/hvorfor-skal-man-betale-skat-af-at-bo Hvorfor skal man betale skat af at bo? Indlæg af professor Hans Aage. Berlingskes hjemmeside 13. december 2014.]</ref>
Jura Juridiske_begreber Erhvervsliv Bygninger,_konstruktioner_og_anlæg